2. ΑΝΑΓΚ. ΝΟΜΟΣ υπ’ αριθ. 549 της 15/22 Μαρτ. 1937 Περί αρμοδιότητος του Υπουργείου των Σιδηροδρόμων και Αυτοκινήτων επί των βάσει των διατάξεων του νόμ. 3752 ιδρυθέντων ταμείων Αλληλοβοηθείας και Προνοίας του Προσωπικού εκάστης των εν Ελλάδι Σιδ/κών και Τροχ/κών Επιχειρήσεων, ως επίσης επί των διαφόρων Κανονισμών δι’ ους ο ανωτέρω νόμος προνοεί. Άρθρ.1.-Η αρμοδιότης επί των θεμάτων ων ο νόμ. 3752 προνοεί ανήκει, κατά την περιελθούσαν αυτώ εκ του Α.Ν. 3/1936 δικαιοδοσίαν, εις τον Υπουργόν των Σιδηροδρόμων και Αυτοκινήτων ασκούντα και την εποπτείαν και τον έλεγχον επί της εφαρμογής των ούτω κυρωθέντων πάσης φύσεως Κανονισμών του προσωπικού, Κανονισμών ωρών εργασίας και αναπαύσεως, ως και Κανονισμών Ταμείων Αλληλοβοηθείας πλην της κυρώσεως Κανονισμών Ταμείων Προνοίας και της επί τούτων εποπτείας και ελέγχου, η επί των οποίων αρμοδιότης περιέρχεται εις το Υπουργείον Εργασίας. Άρθρ.2.-Εις έκαστον των Διοικητικών Συμβουλίων των υπό την δικαιοδοσίαν του Υφυπουργείου Εργασίας υπαγομένων Ταμείων Συντάξεων και Προνοίας προσωπικού νομικών προσώπων δημοσίου δικαίου ή φυσικών ή νομικών προσώπων συνδεομένων δια συμβάσεων μετά του Κράτους προς άσκησιν λειτουργίας κοινής χρήσεως και ωφελείας της αρμοδιότητος του Υπουργείου των Σιδηροδρόμων και Αυτοκινήτων, αντιπροσωπεύεται το Υπουργείον τούτο δι’ ενός ανωτέρου υπαλλήλου, έχοντος ψήφον και οριζομένου υπό του Υπουργού των Σιδηροδρόμων και Αυτοκινήτων. Αποφάσεις Διοικητικού Συμβουλίου των αυτών Ταμείων, τυχόν ληφθείσαι εν συνεδριάσει, καθ’ ην δεν εκλήθησαν οπωσδήποτε μέλη τινά αυτών, θεωρούνται ως νομίμως ληφθείσαι. Δια την κατά τας διατάξεις του εν ισχύϊ Κανονισμού Ταμείου Αλληλοβοηθείας εκάστης των εν Ελλάδι Σιδηροδρομικών και Τροχιοδρομικών Επιχειρήσεων, προβλεπομένην εκλογήν προς ανάδειξιν αντιπροσώπων του προσωπικού παρά τω Διοκητικώ Συμβουλίω του Ταμείου και τη Εξελεγκτική Επιτροπή, ως και των αναπληρωτών, υποβάλλεται παρά των Επιχειρήσεων ονομαστικός πίναξ των δηλωσάντων υποψηφιότητα εις το Υπουργείον Σιδηροδρόμων και Αυτοκινήτων. Ο πίναξ ούτος εγκρίνεται υπό του Υπουργού δυναμένου να διαγράψη εκ των υποψηφίων τους μη εμπνέοντας επαρκή εμπιστοσύνην δια το αξίωμα τούτο. Άρθρ.3.-Κατ’ εξαίρεσιν της υπό του νόμ. 3752 προβλεπομένης διαδικασίας, επιτρέπεται όπως δια Β.Δ/των, εκδιδομένων προτάσει του επί των Σιδηροδρόμων και Αυτοκινήτων Υπουργού, εφ’ άπαξ δι’ εκάστην των εν Ελλάδι Σιδηροδρομικών και Τροχιοδρομικών επιχειρήσεων, και ισχυόντων μεμονωμένως δια ταύτην, τροποποιηθώσιν άρθρα τινά του εν ισχύϊ Κανονισμού Ταμείου Αλληλοβοηθείας. Πάσα διάταξις αντικειμένη εις τον παρόντα Νόμον καταργείται. Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. Σελ. 79 Κανονισμοί Προσωπικού Συγκοινωνιακών Επιχειρήσεων 21.Α.η.2 